[bookmark: _GoBack]МАКЕДОНСКА АКАДЕМИЈА НА НАУКИТЕ И УМЕТНОСТИТЕ
ИНСТРУКЦИИ ЗА УЧЕСТВО ПО ЈАВЕН ПОВИК
за избор на правно лице за собирање и/или транспортирање, преработка, рециклирање и уништување на отпад
1. Предмет и право на учество
Се избира домашно правно лице за преземање на расходуваните движни ствари (основни средства и ситен инвентар) наведени во Прилог 1 кон јавниот повик. Пријавувачот треба да има важечка дозвола за собирање и/или транспорт на соодветните видови отпад. Дозволата треба да ги опфаќа видовите отпад што ќе се преземат. Ако понатамошниот третман или преработка го врши друг оператор, пријавувачот обезбедува предавање на соодветно овластен оператор.
2. Документи што се доставуваат
Со пријавата се доставуваат: (1) пополнет и потпишан образец за пријава со понуден рок за преземање во календарски денови; (2) копија од важечка дозвола за собирање и/или транспорт на соодветните видови отпад; (3) тековна состојба од Централниот регистар; (4) потпишана изјава за преземање без надомест, во понудениот рок и за законско постапување со отпадот; (5) ако третманот/преработката ја врши друг оператор – податоци за операторот и доказ за неговото соодветно овластување.
3. Начин и рок за доставување
Пријавата со документацијата се доставува лично или по пошта, во затворен плик, на адреса: Македонска академија на науките и уметностите, ул. „Крсте Мисирков“ бр. 2, 1000 Скопје, со назнака: „Пријава по јавен повик за преземање расходувани движни ствари како отпад – НЕ ОТВОРАЈ“. Рокот е пет (5) работни дена, сметано од првиот нареден работен ден по денот на објавувањето на повикот. Последниот ден пријавите се примаат до 15:00 часот. Меродавен е приемот во архивата на МАНУ, а не датумот на испраќање. Ненавремените пријави не се разгледуваат.
4. Критериум за избор
Се избира пријавувачот што ги исполнува условите и нуди најкраток рок за преземање, изразен во календарски денови, сметано од приемот на писменото известување за избор. При ист најкраток рок предност има пријавата прва примена и заведена во архивата на МАНУ, според датумот и точното време на прием.
5. Преземање и дополнителни информации
Избраното правно лице ги презема сите ствари од Прилог 1 без надомест за МАНУ, на сопствен трошок за утовар, транспорт и понатамошно законско постапување. Се составува записник за примопредавање и се доставува потребната документација за движење и предавање на отпадот. Увид во стварите е можен по претходен договор со Гоце Алексовски, тел. +389 2 3235 400, goce@manu.edu.mk, во работни денови од 9:00 до 15:00 часот.
Напомена: Овие инструкции се составен прилог кон јавниот повик и се применуваат заедно со неговиот текст и приложените обрасци.
